Twee vas vir moord op oud-akademikus | Maroela Media
Twee verdagtes is in hegtenis geneem in verband met die moord op Steyn Steenekamp (75) wie se liggaam Sondag op sy plaas naby Mooinooi in Noordwes aangetref is.
Maj. Pelonomi Makau, woordvoerder van die polisie, het aan Maroela Media gesê die twee mans is in Fochville vasgetrek. Steenekamp se vermiste voertuig is in hul besit gevind. "Dit is nog nie duidelik wanneer die verdagtes in die hof sal verskyn nie, maar na verwagting sal dit eers Vrydag wees," het Makau gesê.
Sy het gesê dat die verdagtes na bewering werkers op die plaas was, maar het bygevoeg die polisie het nog nie bevestig of dit wel die geval is nie.
Maroela Media het vroeër berig Steenekamp se liggaam is gevind deur mense wat melk by hom gaan aflewer het. Hy is vermoedelik verwurg en met 'n ysterstaaf oor die kop geslaan. Sy hande en voete was ook vasgebind.
Volgens die polisie is dit nog nie duidelik wanneer Steenekamp vermoor is nie. Die liggaam het reeds begin ontbind toe dit gevind is.
Ds. Nicolaas Steenekamp, Steyn se seun, het Maandag aan Maroela Media gesê die omstandighede rondom sy pa se dood is nog nie aan die familie bekend nie.
'n Roudiens vir Steenekamp sal Vrydag om 10:00 in die Nederduitsch Hervormde Kerk in Middelburg gehou word. Hy sal in Pretoria begrawe word.
Noordwes plaasaanvalle Steyn Steenekamp
Plaaswerkers… Die euwel van plaaswerkers! Soveel blanke mense sit sonder werk, verblyf, kos… gee hulle dan eerder 'n geleentheid!